היריון מעל גיל 50

הזמרת האיטלקייה ג'אנה נאניני הייתה בת 56 כשילדה ב-2010
היריון מעל גיל 50 הפך בשנים האחרונות לאפשרי עבור יותר ויותר נשים, וכן הפך נגיש יותר עבור רבות, בשל ההתפתחויות האחרונות בטיפולי פוריות, ובפרט בתרומת ביציות. בדרך כלל, פוריותה של אישה מסתיימת בגיל המעבר (מנופאוזה), שהוא על פי הגדרה 12 חודשים רצופים ללא וסת כלל. במהלך הפרה-מנופאוזה, המחזור החודשי והווסת הופכים לא סדירים ובסופו של דבר מפסיקים לחלוטין, אך גם כשהמחזור עדיין סדיר, איכות הביציות של נשים בשנות הארבעים לחייהן נמוכה יותר מאשר אצל נשים צעירות יותר, מה שהופך את הסבירות להרות תינוק בריא לנמוכה יותר, במיוחד אחרי גיל 42.<ref>Advanced Fertility Center of Chicago, Female Age, Fertility and Infertility </ref> השעון הביולוגי הנשי יכול להשתנות מאוד מאישה לאישה. ניתן לבדוק את רמת הפוריות האישית של האישה במגוון שיטות.<ref></ref>

גם גברים חווים ירידה בפוריות ככל שהם מתבגרים. פוריות הגבר יורדת בהדרגה ובהתמדה; הזמן הממוצע להריון אם שני בני הזוג מתחת לגיל 25 הוא קצת יותר מ-4.5 חודשים, אבל כמעט שנתיים אם גבר מעל גיל 40 (והאישה מתחת לגיל 25). הסיכון לפגמים גנטיים גדל מאוד בגלל השפעת גיל האב . ילדים עם אבות בני 40 ומעלה נמצאים בסיכון גבוה פי חמישה לסבול מהפרעה על הספקטרום האוטיסטי מאשר ילדים שאבותיהם הם גברים מתחת לגיל 30.<ref name="yourfertility.org.au"></ref> חוקרים מעריכים כי בהשוואה לזכר שמביא ילד בשנות ה-20 המוקדמות לחייו, כשהאב בן 40 יש סיכוי כפול שהילד יחלה בסכיזופרניה, וסיכון משולש לסכיזופרניה כשהאב בן 50 (אם כי לרוב האנשים המשמעות היא שהסיכון הולך מ-1 ל-121 בערך כאשר גבר בן 29, ל-1 ל-47 כאשר גבר בגיל 50 עד 54).<ref></ref> הנפח והפוריות של איכות הזרע של הגבר ותנועתיות הזרע (יכולת הזרע לנוע לעבר ביצית) יורדים ללא הרף בין הגילאים 20 ל-80.<ref name="yourfertility.org.au" /> השכיחות של גמדות<ref></ref> והפלה טבעית עולה גם היא ככל שגברים מתבגרים.<ref name="yourfertility.org.au" /><ref></ref>

בארצות הברית, בין השנים 1997 ו-1999, דווחו 539 לידות בקרב אימהות מעל גיל 50 (ארבע לכל 100,000 לידות), כאשר 194 היו מעל גיל 55.<ref name="salihu">Salihu, H; Shumpert, MN; Slay, M; Kirby, RS; Alexander, GR (בנובמבר 2003). "Childbearing beyond maternal age 50 and fetal outcomes in the United States". Obstetrics & Gynecology. 102 (5): 1006–1014. doi:10.1016/s0029-7844(03)00739-7. .</ref>

האם המבוגרת ביותר שילדה שנרשמה עד כה הייתה בת 74, והאם הצעירה ביותר הייתה בת 5. על פי נתונים סטטיסטיים של הרשות להפריה ואמבריולוגיה אנושית , בבריטניה יותר מ-20 תינוקות נולדים לנשים מעל גיל 50 בשנה באמצעות הפריה חוץ-גופית עם שימוש בביציות מתרומה.<ref>Hall, Sarah. (May 8, 2006). "[http://lifeandhealth.guardian.co.uk/family/story/0,,1770125,00.html Surge in number of children in UK born to mothers over 50]." The Guardian. Retrieved March 29, 2007.</ref>

מריה דל קרמן באוסדה דה לארה היא האם המבוגרת ביותר שהמקרה שלה אומת; היא הייתה בת 66 שנים ו-358 ימים כאשר ילדה תאומים; היא הייתה מבוגרת ב-130 ימים מאדריאנה איליסקו, שילדה ב-2005 תינוקת. בשני המקרים נולדו הילדים באמצעות הפריה חוץ גופית עם ביציות תורמות.<ref></ref> האם המאומתת המבוגרת ביותר שנכנסה להריון באופן טבעי (רשומה נכון ל-2 באפריל 2022 כשיא גינס)<ref></ref> היא דון ברוקס (Dawn Brookes); היא הרתה בן בגיל 59 בשנת 1997.<ref></ref>

ארמטי מנגמה (Erramatti Mangamma) מחזיקה כיום בשיא בהיותה האם החיה המבוגרת ביותר לאחר שבגיל 74 הרתה בתהליך של הפריה חוץ-גופית באמצעות ניתוח קיסרי בעיר גונטור שבהיידראבאד. היא ילדה תאומים. למעשה, היא גם הפכה לאם המבוגרת ביותר שילדה תאומים.<ref></ref> את השיא הקודם של החזיקה הגברת דאלג'ינדר קאור גיל (Daljinder Kaur Gill) מאמריצר, פנג'אב, הודו שילדה תינוק בשנות ה-70 לחייה, לאחר 46 שנות נישואים. היא עברה טיפול במרפאת פוריות במשך שנתיים ולאחר מכן הרתה באמצעות הפריה חוץ גופית.

== שיקולים רפואיים ==
הסיכון לסיבוכי היריון עולה ככל שגיל האם עולה. הסיכונים הקשורים ללידה מעל גיל 50 כוללים שכיחות מוגברת של סוכרת הריונית, יתר לחץ דם, לידה בניתוח קיסרי, הפלה, רעלת היריון ושליית פתח.<ref name="salihu"/><ref name="james">Schienberg, Jonathan. (November 9, 2004). "[http://www.cnn.com/2004/HEALTH/11/08/mom.57/index.html?eref=sitesearch New Age mystic to become mom at 57]." CNN. Retrieved March 4, 2007.</ref> בהשוואה לאימהות בגילאי 20 ל-29, אימהות מעל גיל 50 נמצאות בסיכון של כמעט פי שלושה למשקל לידה נמוך, ללידה מוקדמת וללידה מוקדמת במיוחד; הסיכון שלהן למשקל לידה נמוך במיוחד, גודל קטן לגיל ההריון ותמותת עוברים היה כמעט כפול.<ref>Lister Hill Center for Health Policy. (October 31, 2003). [http://www.soph.uab.edu/isoph/LHC/Childbearing.pdf Pregnancy After 50: More Risky Than We Thought?] Retrieved Sept 11, 2014.</ref>

== ראו גם ==
* אימהות
* היריון
* שרה ובנה יצחק
* מיניות בגיל השלישי

== הערות שוליים ==

קטגוריה:היריון
קטגוריה:גרונטולוגיה
קטגוריה:ביולוגיה